‘CAWOW’แก้ตัวปีนี้ขาดทุนต่ำกว่า100ล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

AYFผนึกแบงก์แม่คลอดกองทุนหุ้นกู้23ปี
โพสต์ทูเดย์ — “วิชา” จวก CAWOW ทำธุรกิจผิด โชคดีกลับตัวทัน ถ้าผลตอบแทนดีพร้อมจะซื้อหุ้นเพิ่ม คาดสิ้นปีขาดทุนไม่ถึง 100 ล้าน
บริษัท แคลิฟอร์เนีย ว้าว เอ็กซ์พีเรียนซ์ (CAWOW) จัดประชุมผู้ถือหุ้น และนายวิชา พูลวรลักษณ์ ประธานกรรมการบริหารบริษัท เมเจอร์ ซีนีเพล็กซ์ กรุ้ป (MAJOR) ได้ตอบคำถามของนักลงทุนรายย่อยถึงความเชื่อมั่นต่อการลงทุนใน CAWOW หลังจากลดหุ้นลงเหลือ 19% ว่า แคลิฟอร์เนียฯ ต้องเปลี่ยนรูปแบบธุรกิจจากการขายแบบตลอดชีพมาเป็นรายเดือน 
ทั้งนี้ ที่ผ่านมาพิสูจน์แล้วว่า CAWOW ไม่ประสบผลสำเร็จ ซึ่งคู่แข่งใช้กลยุทธ์ขายสมาชิกรายเดือน ถึงแม้ว่าจะมีลูกค้าเพียง 4,0005,000 คน ก็อยู่ได้ เพราะคิดในอัตรา 2,000 บาทต่อเดือน ขณะที่ CAWOW มีลูกค้ารายเดือนเพียง 7% ของลูกค้าทั้งหมด 1.59 แสนคน และคิดในอัตรา 800 บาทต่อเดือนเท่านั้น 
“ต้องรอดูผลของการปรับกลยุทธ์ของ CAWOW หากทำได้ปีนี้คงไม่ขาดทุนถึงหลัก 100 ล้านบาทแล้ว ซึ่งหากได้ผลตอบแทนที่ดีขึ้น ก็มีความเป็นไปได้ที่เมเจอร์ฯ จะซื้อหุ้นเพิ่ม แต่เราไม่มีนโยบายลดหุ้นเหลือ 0%” นายวิชา กล่าว
นายแอริค มาร์ค เลอวีน ประธานกรรมการและประธานเจ้าหน้าที่บริหาร CAWOW กล่าวว่า ได้เพิ่มลูกค้ารายเดือนเป็น 20% และสิ้นปีนี้จะเพิ่มเป็น 50% ส่วนปีหน้าเป็น 70% และค่าบริการอยู่ที่ 1,300 บาท โดยจะปรับขึ้นทุกเดือน เดือนละ 50 บาท เพื่อให้เท่าคู่แข่งที่ 2,000 บาท